Napirend előtt:….szám

**E L Ő T E R J E S Z T É S**

**A Képviselő-testület 2022. november 24-i rendes ülésére**

**Tárgy:** Beszámoló a Képviselő-testület lejárt határidejű határozatainak végrehajtásáról

Készítette:……………………………………..

dr. Silye Tamás

jegyzői igazgató

Egyeztetve: …………………………………….

dr. Varga Előd Bendegúz

alpolgármester

Látta: ……………………………………..

dr. Szalai Tibor

jegyző

A napirend tárgyalása zárt ülést nem igényel.

**Tisztelt Képviselő-testület!**

A Képviselő-testület lejárt határidejű határozatainak végrehajtásáról - a feladatok elvégzésére kijelölt személyek jelentése alapján - az SZMSZ 14. § (1) bekezdése szerint az alábbiakban számolok be.

**Budapest Főváros II. ker. Önkormányzat  
68/2021.(III.30.) képviselő-testületi határozata,**

amely határozat a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021. (II.8.) normatív utasítása alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy kezdeményezi Budapest Főváros Önkormányzata Közgyűlésénél, a közterület - és városrésznevek megállapításáról, azok jelöléséről, valamint a házszám-megállapítás szabályairól szóló 94/2012. (XII. 27.) Főv. Kgy. rendelet 6. § (3) bekezdésében foglaltak alapján, hogy a (14561) helyrajzi számú - Frankel Leó úthoz tartozó - közterület kiöblösödő szakaszának **Solt Ottilia térre** történő átnevezését.

A Polgármester megteszi az ehhez szükséges intézkedéseket a tér kialakítása tekintetében.

**Felelős:**Polgármester

**Határidő:** 2021. december 31.

**A határozat végrehajtását végzi:** Polgármesteri titkárságvezető

**Végrehajtás:** A fenti döntés alapján a Frankel Leó út közterületből leválasztásra került a 14561/2 hrsz-ú közterület, melynek elnevezésére Budapest Főváros II. Kerületi Önkormányzat Képviselő-testülete 308/2022.(IX.29.) határozatában Solt Ottilia térre tett javaslatot. Erről a döntésről a Polgármester értesítette a Főpolgármestert, mely alapján a Fővárosi Közgyűlés 2022. október 26. napján tartott ülésén, a 951/2022.(X.26.) sz. határozatával elfogadta, hogy a Budapest II. kerület 14561/2 hrsz-ú közterületének neve Solt Ottilia tér legyen.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
414/2021.(XI.30.) képviselő-testületi határozata**

A Képviselő-testület hozzájárul ahhoz, hogy a Budapest II. kerületi felnőtt korúakat ellátó központi háziorvosi ügyelet ellátására kiírt közbeszerzési eljárás eredményeként feladatátadási szerződés megkötésére kerül sor, és a nyertes szolgáltató a Nemzeti Egészségbiztosítási Alapkezelővel közvetlen finanszírozási szerződést köt.

**Felelős:** polgármester

**Határidő:** 2021. december 30.

(21 képviselő van jelen, 21 igen, egyhangú)

**A határozat végrehajtását végzi**: Intézményirányítási Osztály vezetője

**Végrehajtás:** a Budapest II. kerületi felnőtt korúakat ellátó központi háziorvosi ügyeletre vonatkozó közbeszerzési eljárás kiírásának előkészítése folyamatban van. A kiírás tartalmát fogja képezni, hogy az ajánlattevőnek, illetve a nyertes szolgáltatónak szerződéskötési kötelezettsége áll fenn a NEAK-kal.

**Kérjük a határidő 2023. június 30. napjáig történő meghosszabbítását.**

**Budapest Főváros II. ker. Önkormányzat  
230/2022.(V.31.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat Értelmi Fogyatékosok Nappali Otthona vezetői teendőinek ellátásával, 2022. július 1-től 2022. október 31-éig, de legkésőbb a pályázat eredményes lezárásáig, az intézmény Szervezeti és Működési Szabályzatában rögzített helyettesítési rend szerint, Csernyák-Lurcza Gyöngyvér vezető-helyettest bízza meg.

**Felelős:** polgármester

**Határidő:** 2022. október 31.

(18 képviselő van jelen, 18 igen, egyhangú)

**A határozat végrehajtását végzi**: Intézményirányítási Osztály vezetője

**Végrehajtás:** A képviselő-testületi határozat alapján Csernyák-Lurcza Gyöngyvér részére elkészítettük a vezetői megbízásról szóló okiratot és polgármesteri aláírás után azt átadtuk, illetve továbbítottuk a Magyar Államkincstár törzsnyilvántartásába.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
245/2022.(VI.28.) képviselő-testületi határozata**

A Képviselő-testület úgy dönt, hogy hatályon kívül helyezi a Budapest Főváros II. ker. Önkormányzat 302/2020.(X.29.) képviselő-testületi határozatát, egyúttal kezdeményezi a 30/2010.(VI.4.) Főv. Kgy. rendelet módosítására irányuló Felterjesztés benyújtását a Felhévíz - Újlak – Szemlőhegy és a Víziváros területeken *(határoló területek: Török utca - Frankel Leó út (beleértve a Kavics utca zsákutca szakaszát) - Zsigmond tér (beleértve a Darázs utcát) - Ürömi utca - Kolozsvári Tamás utca (beleértve a zsákutca szakaszát és a Diófa lejtőt) - Daru utca - Felhévízi utca - Pusztaszeri út - Szépvölgyi út - Árpád Fejedelem útja - Slachta Margit rakpart - Bem rakpart - Csalogány utca - Széna tér - Margit körút - által határolt terület, beleértve, a Széna tér, Margit körút kivételével a határoló utakat és tereket.)* a parkolási üzemidő 20:00 óráig történő kiterjesztése érdekében a rendelet 5. sz. mellékletének *kiegészítését* a fenti határoló útvonalak alapján 2022. július 4-i, de legkorábban a 2021. évi XCIX. törvény 147. § (1) bekezdés szerinti korlátozás feloldását követő napon történő hatálybalépéssel, amennyiben az 2022. július 4-ét követő nappal történik.

A Képviselő-testület felkéri a Polgármestert a szükséges intézkedések megtételére.

Felelős: Polgármester

Határidő: 2022. október 31.

(19 képviselő van jelen, 19 igen, egyhangú)

**Budapest Főváros II. ker. Önkormányzat  
246/2022.(VI.28.) képviselő-testületi határozata**

A Képviselő-testület úgy dönt, hogy hatályon kívül helyezi a Budapest Főváros II. ker. Önkormányzat 303/2020.(X.29.) képviselő-testületi határozatát, egyúttal kezdeményezi a 2020. őszén kezdeményezett felterjesztés helyett új, a 30/2010. (VI. 4.) Főv. Kgy. rendelet módosítására irányuló Felterjesztés benyújtását a Felhévíz - Újlak – Szemlőhegy területeken *(határoló területek: Pusztaszeri út - Szépvölgyi út - Árpád Fejedelem útja - Slachta Margit rakpart - Margit körút - Török utca - Frankel Leó út (beleértve a Kavics utca zsákutca szakaszát) - Zsigmond tér (beleértve a Darázs utcát) - Ürömi utca - Kolozsvári Tamás utca (beleértve a zsákutca szakaszát és a Diófa lejtőt) - Daru utca - Felhévízi utca - által határolt terület, beleértve, a Margit körút kivételével a határoló utakat és tereket.)* a várakozási idő 3 órás időtartamban történő korlátozása érdekében a rendelet 1. sz. mellékletében szereplő, 3 órás maximális várakozási idejű területek, valamint a közterület névváltozás miatt szükséges, 2. sz. mellékletében szereplő 3. díjtételű területek *kiegészítését* a fenti határoló útvonalak alapján 2022. július 4-i, de legkorábban a 2021. évi XCIX. törvény 147. § (1) bekezdés szerinti korlátozás feloldását követő napon történő hatálybalépéssel, amennyiben az 2022. július 4-ét követő nappal történik.

A Képviselő-testület felkéri a Polgármestert a szükséges intézkedések megtételére.

Felelős: Polgármester

Határidő: 2022. október 31.

(19 képviselő van jelen, 19 igen, egyhangú)

**A 245-246. számú határozatok végrehajtását végzi**: Parkolási Osztály vezetője

**Végrehajtás:** A határozatok alapján készült előterjesztés a 2022. június 29-i Fővárosi Közgyűlési ülés elé lett terjesztve, de azokat az idő rövidsége és a főváros területén a parkolás rendjét szabályozó 30/2010. (VI.4.) Fővárosi Közgyűlési rendelet 2022. szeptember 5-étől hatályba lépő módosítása miatt végül nem tárgyalta meg a Közgyűlés.

Fentiekre tekintettel szükségessé vált a soron következő – 2022. augusztus 30- i- képviselő-testületi ülésen arról is dönteni, hogy a 23/2022.(VI.29.) önkormányzati rendelet nem lép hatályba.

**Kérjük a határozatok végrehajtásáról szóló beszámoló elfogadását.**

**Budapest Főváros II. ker. Önkormányzat  
258/2022.(VI.28.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat tulajdonában álló, Budapest II. kerület, belterület 13291/0/A/2 hrsz-ú, természetben 1024 Budapest, Keleti Károly utca. 12. földszint „felülvizsgálat alatt” címen nyilvántartott, 65 m2 alapterületű, „üzlethelyiség” megnevezésű ingatlant az INGATLAN PORTFÓLIÓ Ingatlanforgalmazó és Üzemeltető Korlátolt Felelősségű Társaság (rövidített elnevezés: INGATLAN PORTFÓLIÓ Kft., Cg. 01-09-870211, székhely: 1191 Budapest, Hamvas utca 7-9., képviseli: Edita Karvaiová ügyvezető) bérlő részére 59.000.000,- Ft, azaz Ötvenkilencmillió forint forgalmi értékből megállapított vételáron értékesíti azzal, hogy a bérlőnek a szerződéskötés időpontjában sem bérleti díj-, közös költség-, késedelmi kamat tartozása, sem adó vagy adók módjára behajtandó köztartozása vagy a társadalombiztosítási alap javára teljesítendő tartozása nem állhat fenn, melyeket a bérlő hitelt érdemlően igazolni köteles.

Amennyiben a bérlő az adásvételi szerződést az ajánlati kötöttség idején belül nem köti meg - mely a Vagyonhasznosítási és Ingatlan-nyilvántartási Osztály által megküldendő eladási ajánlat kézhezvételét követő 60 nap -, akkor a határozat minden külön jogcselekmény nélkül hatályát veszti.

A bérlő a Budapest Főváros II. Kerületi Önkormányzattal, mint tulajdonossal és bérbeadóval 2011. március 01. napján kötött 2011. március 01. napjától jogfolytonos határozatlan idejű bérleti szerződést, melynek alapján a helyiség értékesítésére a 34/2004.(X.13.) önkormányzati rendelet 23. § (1) bekezdésében foglaltak szerint kerül sor.

**Felelős:** Polgármester

**Határidő:** 120 nap

(18 képviselő van jelen, 18 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Osztály vezetője

**Végrehajtás:** Az ügyféllel az adásvételi szerződés 2022.08.11. napján megkötésre került, a Földhivatal a tulajdonjogot az INGATLAN PORTFÓLIÓ Ingatlanforgalmazó és Üzemeltető Korlátolt Felelősségű Társaság javára 2022.10.13. napján bejegyezte.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
301/2022.(IX.29.) képviselő-testületi határozata**

A Képviselő-testület úgy dönt, hogy a Budapest Főváros II. kerületében előforduló szabályszegések hatékonyabb szankcionálása érdekében felkéri a Polgármestert, hogy éljen felterjesztéssel a Belügyminisztérium felé annak érdekében, hogy a közterület-felügyelet által kamerafelvételek alapján kiszabható bírságok egységes joggyakorlatának kialakítása érdekében terjessze a törvényhozó elé a tárgyban szükséges jogszabály-módosításokat.

**Felelős:** Polgármester

**Határidő:** 2022. október 31.

(17 képviselő van jelen, 17 igen, egyhangú)

**A határozat végrehajtását végzi**: Jegyzői Titkárság vezetője

**Végrehajtás:** A Polgármester Úr által 2022. október 21. napján kiadmányozott Felterjesztés a Belügyminisztériumnak megküldésre került, melyet 2022. november 2. napján szabályszerűen átvettek.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
305/2022.(IX.29.) képviselő-testületi határozata**

Budapest Főváros II. Kerületi Önkormányzat Képviselő-testülete úgy dönt, hogy az Adyliget Barátai Alapítvány (székhelye: 1029 Budapest, Feketefej utca 39. adószáma: 18103184-1-41) részére 250 000 Ft működési támogatást biztosít a Budapest Főváros II. Kerületi Önkormányzat 2022. évi költségvetéséről szóló 2/2022.(II.25.) önkormányzati rendelet 16. sz. tábla I/2. sor „*Alpolgármesterek kerete”* jogcím előirányzata terhére.

**Felelős:** Berg Dániel alpolgármester

**Határidő:** támogatási szerződés megkötésére 15 nap

(18 képviselő van jelen, 18 igen, egyhangú)

**A határozat végrehajtását végzi**: Alpolgármesteri referens

**Végrehajtás:** A Képviselő-testület döntéséről az Adyliget Barátai Alapítvány kiértesítése 2022. október 3-án megtörtént. Az alapítvánnyal a támogatási szerződés 2022. október 27-i dátummal, Z1020829/2022. nyilvántartási számon aláírásra került.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
306/2022.(IX.29.) képviselő-testületi határozata**

Budapest Főváros II. Kerületi Önkormányzat Képviselő-testülete úgy dönt, hogy a Mechwart ligetben található használaton kívüli óvóhely hasznosítására a 76/2022.(II.24.) határozatával kiírt nyílt titkos hasznosítási ötletpályázatot visszavonja.

**Felelős:** Polgármester

**Határidő:** 2022. október 31.

(18 képviselő van jelen, 18 igen, egyhangú)

**A határozat végrehajtását végzi**: Jegyzői Igazgató

**Végrehajtás:** A határozat végrehajtása további intézkedést nem igényel.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
323/2022.(IX.29.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat Értelmi Fogyatékosok Nappali Otthona vezetői teendőinek ellátásával - határozatlan időre szóló közalkalmazotti jogviszony egyidejű létesítése mellett -, 2022. november 1. napjától 2027. október 31. napjáig terjedő öt év határozott időtartamra Stefanikné Sulyán Ildikót bízza meg. Alapilletményét a H fizetési osztály 4 fizetési fokozatnak megfelelő bruttó 260.000,- Ft/hó összegben állapítja meg.

**Felelős:** polgármester

**Határidő:** 2022. október 31.

(18 képviselő van jelen, 18 igen, egyhangú)

**A határozat végrehajtását végzi**: Intézményirányítási Osztály vezetője

**Végrehajtás:** Az Értelmi Fogyatékosok Nappali Otthona vezetői állásának betöltésére kiírt pályázat eredményesen zárult. 2022. november 1. napjával - közalkalmazotti jogviszony egyidejű létesítése mellett - vezető megbízást kapott Stefanikné Sulyán Ildikó. A kinevezési okirat elkészült, aláírást követően az érintettnek átadtuk és megküldtük a Magyar Államkincstár törzsnyilvántartásába.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
328/2022.(IX.29.) képviselő-testületi határozata**

A Képviselő-testület Kováts Miklósné(szül.: Szára Györgyike, Galánta, 1938. április 03., an.: Kesztler Margit; lakóhely: 1024 Budapest, II. ker., Retek utca 24.fsz.1.) rendszeres gyógyszertámogatás elutasítása ügyében, 2022. augusztus 26. napján kelt, IX-966-2/2022. számú – Polgármester által átruházott hatáskörben hozott – határozattal szemben benyújtott fellebbezéséről jelen határozat melléklete szerint dönt.

**Felelős:** Polgármester

**Határidő:** 2022. október 31.

(18 képviselő van jelen, 18 igen, egyhangú)

**A határozat végrehajtását végzi**: Ellátási Osztály vezetője

**Végrehajtás:** A határozat végrehajtása megtörtént, a másodfokú döntés a kérelmező felé expediálásra került 2022. október 3-án, a határozatot az ügyfél, Kováts Miklósné 2022. október 07-én átvette, ezáltal a közléssel egyidejűleg a döntés véglegessé vált.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
329/2022.(IX.29.) képviselő-testületi határozata**

A Képviselő-testület a SolSoft Korlátolt Felelősségű Társasággal szemben (képviselője: Hajnal Balázs ügyvezető, székhelye: 1111 Budapest, Karinthy Frigyes út 8. 1. em. 4., cégjegyzékszám: 01-09-971518) a SAB-727frsz-ú gépjárművel történő szabálytalan várakozás tekintetében, a közösségi együttélés alapvető szabályait sértő magatartás miatt közigazgatási bírság kiszabása ügyében – 2022. június 8. napján kelt XVII-600-3/2022. ügyiratszámon – hozott határozattal szemben benyújtott fellebbezéséről a mellékelt határozat szerint dönt.

**Felelős:** Polgármester

**Határidő:** 2022. október 31.

(18 képviselő van jelen, 18 igen, egyhangú)

**A határozat végrehajtását végzi**: Környezetvédelmi Osztály vezetője

**Végrehajtás:** A másodfokú határozatot 2022. október 26. napján elektronikus úton megküldtük Solsoft Kft. részére.

A hivatali kapun keresztül visszaigazolt letöltési igazolás tanúsága szerint az ügyfél a határozatot 2022. október 28. napján letöltötte, ezáltal 2022. október 28. napján véglegessé vált.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
330/2022.(IX.29.) képviselő-testületi határozata**

A Képviselő-testület feladat- és hatáskörében eljárva a **BridgeSoft Korlátolt Felelősségű Társasággal szemben** (képviselője: Kasler László ügyvezető, székhelye: 1202 Budapest, Mártírok útja 196., cégjegyzékszám: 01-09-300863) a NOK-609 frsz-ú gépjárművel történő szabálytalan várakozás tekintetében, a közösségi együttélés alapvető szabályait sértő magatartás miatt **közigazgatási bírság kiszabása ügyében** – 2022. július 15. napján kelt XVII-760-3/2022. ügyiratszámon – hozott határozattal szemben **benyújtott fellebbezéséről a mellékelt határozat szerint dönt.**

**Felelős:** Polgármester

**Határidő:** 2022. október 31.

(18 képviselő van jelen, 18 igen, egyhangú)

**A határozat végrehajtását végzi**: Környezetvédelmi Osztály vezetője

**Végrehajtás:** A másodfokú határozatot 2022. október 26. napján elektronikus úton megküldtük a Bridgesoft Kft. részére.

A hivatali kapun keresztül visszaigazolt letöltési igazolás alapján a határozatot 2022. november 1. napján letöltötte, ezáltal a II. fokú határozat 2022. november 1. napján véglegessé vált.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
331/2022.(IX.29.) képviselő-testületi határozata**

A Képviselő-testület **Dr. Budai-Illyés Anett ügyvéd** (1025 Budapest, Tömörkény u. 3/A. I. emelet) **Rácz Péter** (1021 Budapest, Kuruc u. 10.) meghatalmazásából eljárva a 2022. augusztus 2. napján kelt fellebbezési kérelmet visszavonó kérelme alapján a **1021 Budapest, Tárogató út 43. - Kuruc u. 10.** **szám alatti (hrsz.: 11136)** ingatlanon megépített **utcai kerítés** szabályossá tétele ügyében 2022. június 21. napján kelt, XXXVI/359-8/2022 ügyiratszámú településképi bejelentési eljárásban hozott határozat tekintetében megindított fellebbezési eljárást, a jelen határozat melléklete szerini végzéssel megszünteti.

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő**: 2022. október 15.

(18 képviselő van jelen, 18 igen, egyhangú)

**A határozat végrehajtását végzi**: Főépítész – Épített Környezetért Felelős Igazgató

**Végrehajtás:** A Képviselő-testület a 331/2022.(IX.29.) számú határozatának mellékletét képező XXXVI/359-14/2021 iktatószámú önkormányzati hatósági végzést 2022. október 04. napján, hivatali kapun keresztül az ügyfél részére megküldtük, melyet az ügyfél, az elektronikus letöltési igazolás alapján 2022. október 10. napján átvett. A döntés 2022. október 10. napján a közléssel véglegesé vált.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
332/2022.(IX.29.) képviselő-testületi határozata**

A képviselő-testület **Hanti-Darida Mária Edit** (1029 Budapest, Dutka Ákos utca 89.)ingatlan tulajdonosáltal, a **1029 Budapest, Dutka Ákos utca 89. szám, 51112 hrsz.** alatti ingatlanon *utcai kerítés szabályossá tételére, valamint településkép-védelmi bírság megfizetésére* vonatkozó, 2022. június 21. napján kelt, XXXV/4-4/2022 ügyiratszámon hozott határozattal szemben benyújtott XXXV/4-5/2022 ügyiratszámú fellebbezésről a mellékelt határozat szerint dönt.

**Felelős:** Polgármester

**Határidő:** 2022. október 31.

(18 képviselő van jelen, 18 igen, egyhangú)

**A határozat végrehajtását végzi**: Főépítész – Épített Környezetért Felelős Igazgató

**Végrehajtás:** A Képviselő-testület 332/2022.(IX.29.) határozatának mellékletét képező XXXV/4-6/2022 iktatószámú önkormányzati hatósági határozata meghatalmazott ügyvédek útján Dr. Hanti István Tamás kötelezettek részére 2022. október 21. napján postázásra került. A döntés a közléssel 2022. október 26-án véglegessé vált.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
338/2022.(X.13.) képviselő-testületi határozata**

A Képviselő-testület úgy dönt, hogy a 243/2022.(VI.28.) képviselő-testületi határozatát hatályon kívül helyezi.

**Felelős:** Polgármester

**Határidő:** azonnal

(20 képviselő van jelen, 20 igen, egyhangú)

**A határozat végrehajtását végzi**: Parkolási Osztály vezetője

**Végrehajtás:** A határozat hatályon kívül helyezésével egyidejűleg a Képviselő-testület a tárgyban a 339/2022.(X.13.) határozatával új döntést hozott.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
339/2022.(X.13.) képviselő-testületi határozata**

A Képviselő-testület úgy dönt, hogy kezdeményezi a 30/2010.(VI.4.) Főv. Kgy. rendelet módosítására irányuló Felterjesztés benyújtását a várakozási övezet bővítésére vonatkozóan, 2023. január 1-jei hatálybalépéssel, **„C” várakozási övezet**be történő besorolással a Gábor Áron utca – Szilágyi Erzsébet fasor – Lotz Károly utca – Pasaréti út – Gábor Áron utca – Pusztaszeri út (beleértve a Felső Zöldmáli szervizút szakaszát is) – Alsó Zöldmáli út – Pusztaszeri út – *Csejtei utca - Józsefhegyi utca - Szemlőhegy utca -  Áldás utca - Eszter utca - Alsó Törökvész út - Bimbó út - Alvinci út - Lévay utca - Fillér utca - Lórántffy Zs. utca - Hermann Ottó utca - Radna utca - Pasaréti út*  által határolt területen, beleértve a határoló utakat és tereket, valamint **„B” várakozási övezet**be történő besorolással a Szépvölgyi út 52-66. sz. alatti szakaszokkal körülhatárolt területen.

A Képviselő-testület felkéri a Polgármestert a szükséges intézkedések megtételére.

**Felelős:** Polgármester

**Határidő:** a Fővárosi Közgyűlés soron következő ülése,

de legkésőbb 2022. október 31.

(20 képviselő van jelen, 20 igen, egyhangú)

**A határozat végrehajtását végzi**: Parkolási Osztály vezetője

**Végrehajtás:** A 2022. október 13-i képviselő-testületi határozat értelmében 2022. október 17-i keltezéssel Polgármester Úr nevében Felterjesztés készült Tüttő Kata Zsuzsanna főpolgármester-helyettes részére címezve a 339/2022. (X.13.) képviselő-testületi határozatnak megfelelően.

A Felterjesztés anyagát kollégánk ugyanezen a napon, azaz 2022. október 17-én kézbesítette személyesen Budapest Főváros Önkormányzata részére, a teljes dokumentáció a FPH030/641/2022. iktatószámon került iktatásra a Városházán.

A Felterjesztést a 2022. október 26-i Közgyűlés tárgyalta és elfogadta. Ennek megfelelően elkezdődtek a várakozási övezet bővítése kapcsán szükséges munkálatok, melyek várhatóan a két ünnep közötti időszakban zárulnak, így a főváros területén a parkolás rendjét szabályozó 30/2010. (VI.4.) Főv. Kgy. rendelet módosításának 2023. január 1-jei hatálybalépését követően, 2023. január 2-ától indulhat a fent jelzett területeken a parkolás üzemeltetés.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
349/2022.(X.27.) képviselő-testületi határozata**

Budapest Főváros II. Kerületi Önkormányzat Képviselő-testülete elfogadja Budapest Főváros Kormányhivatala szakmai segítségnyújtására tekintettel, a célellenőrzés keretében vizsgált szociális és gyermekjóléti alapellátásokra, pénzbeli ellátásokra és a személyes gondoskodásra vonatkozó önkormányzati rendeleteivel kapcsolatos megállapításokat a határozati javaslat mellékletét képező tájékoztatóban foglaltaknak megfelelően.

**Felelős:** polgármester

**Határidő:** azonnal

(19 képviselő van jelen, 19 igen, egyhangú)

**A határozat végrehajtását végzi:** Intézményirányítási Osztály

**Végrehajtás:** A határozati javaslat mellékletét képező tájékoztató a Kormányhivatal felé 2022. november 8-án megküldésre került

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
350/2022.(X.27.) képviselő-testületi határozata**

A Képviselő-testület a Magyarország helyi önkormányzatairól szóló 2011. évi CLXXXIX. törvény 57. §-a és 58 §-a alapján Nagy Esztert a Közbeszerzési Bizottságképviselő tagjának és elnökének a képviselő-testület megbízatásának időtartamára megválasztja.

**Felelős:** Polgármester

**Határidő:** azonnal

(19 képviselő van jelen, 19 igen, egyhangú)

**Budapest Főváros II. ker. Önkormányzat  
351/2022.(X.27.) képviselő-testületi határozata**

A Képviselő-testület a Magyarország helyi önkormányzatairól szóló 2011. évi CLXXXIX. törvény 57. §-a és 58 §-a alapján Nagy Esztert a Kerületfejlesztési Bizottságképviselő tagjának a képviselő-testület megbízatásának időtartamára megválasztja.

**Felelős:** Polgármester

**Határidő:** azonnal

(18 képviselő van jelen, 18 igen, egyhangú)

**Budapest Főváros II. ker. Önkormányzat  
352/2022.(X.27.) képviselő-testületi határozata**

A Képviselő-testület Magyarország helyi önkormányzatairól szóló 2011. évi CLXXXIX. törvény 57. §-a és 58 §-a, valamint Budapest Főváros II. Kerületi Önkormányzat Képviselő-testületének az önkormányzat Szervezeti és Működési Szabályzatáról szóló 13/1992.(VII.01.) önkormányzati rendelet 52. §-a alapján Mészáros Istvánt a Településüzemeltetési, Környezetvédelmi és Közbiztonsági Bizottságnem képviselő tagjának, a képviselő-testület megbízatásának időtartamára megválasztja.

**Felelős:** Polgármester

**Határidő:** azonnal

(19 képviselő van jelen, 19 igen, egyhangú)

**Budapest Főváros II. ker. Önkormányzat  
353/2022.(X.27.) képviselő-testületi határozata**

A Képviselő-testület, mint a II. Kerületi Sport és Szabadidősport Nonprofit Korlátolt Felelősségű Társaság alapítója alapítói határozattal úgy dönt, hogy a társaság felügyelőbizottsági tagjává dr. Zeiler Julianna 2022. október 27. napjától 2024. november 30. napjáig tartó határozott időtartamra megválasztja.

**Felelős:** Polgármester

**Határidő:** azonnal

(19 képviselő van jelen, 19 igen, egyhangú)

**A 350-353. számú határozatok végrehajtását végzi:** Jegyzői Igazgató

**Végrehajtás:** A bizottsági és felügyeleti bizottsági tagcserékről a bizottsági adminisztrátorok és Igazgatók, valamint a gazdasági társaság ügyvezetője és a Humánszolgáltatási osztály 2022. október 28-án értesítve lettek.

**Kérjük a határozatok végrehajtásáról szóló beszámoló elfogadását.**

**H a t á r o z a t i j a v a s l a t**

A Képviselő-testület a

* **68/2021.,**
* **230,245,246,258,301,305,306,323,328,329,330,331,332,338,339,349,350,351,352,353/2022.**

határozatok végrehajtásáról szóló beszámolót elfogadja,

és a

* a **414/2021. (XI.30.),** határozat végrehajtási idejét 2023. június 30. napjáig meghosszabbítja.

**Felelős:** Polgármester

**Határidő:** azonnal

**A határozat végrehajtását végzik:** érintett Vezetők.

*A határozati javaslat elfogadásához egyszerű többségű szavazati arány szükséges.*

**Budapest, 2022. november 16.**

**Örsi Gergely**

**Polgármester**